b'\n_START_ARTICLE_\nJo Gartner\n_START_SECTION_\n\xc5\xbdivljenjepis\n_START_PARAGRAPH_\nMednarodno kariero je za\xc4\x8del v prvenstvu Evropske Formule 2, kjer je najbolj\xc5\xa1o uvrstitev dosegel v sezoni 1983, ko je z eno zmago zasedel \xc5\xa1esto mesto v dirka\xc5\xa1kem prvenstvu. V Formuli 1 je nastopil na osmih dirkah v sezoni 1984, toda ni mogel osvojiti prvenstvenih to\xc4\x8dk, ker je dirkal z drugim dirkalnikom mo\xc5\xa1tva Osella, ki je v prvenstvu prijavilo le en dirkalnik. Po \xc5\xa1tirih zaporednih odstopih na svojih prvih \xc5\xa1tirih dirkah, je na dirki za Veliko nagrado Italije dosegel peto mesto, kar bi bila njegova edina uvrstitev med dobitnike to\xc4\x8dk v karieri, to\xc4\x8dke za peto mesto pa na dirki sploh niso bile podeljene. V sezoni je dosegel \xc5\xa1e dve dvanajsti in \xc5\xa1estnajsto mesto. Ob tem je sodeloval tudi na dirki 24 ur Le Mansa, kjer je leta 1985 dosegel \xc4\x8detrto mesto skupaj z Davidom Hobbsom in Guyom Edwardsom. Na dirki leta 1986 pa se je smrtno ponesre\xc4\x8dil, ko je v 170. krogu dirkalnik zaradi mehanske okvare nenadoma odneslo v ogrado, pri tem pa se je \xc5\xa1e v\xc5\xbegal.'